කැබිනට් මණ්ඩල රැස්වීම පැවැත්වීමට පෙර දින ඒ ඒ පළාත්වලදී ජංගම සේවාවක්ද පැවැත්වීමට තීරණය කර ඇත.සියලුම අමාත්‍යවරුන්ගේ සහභාගීත්වයෙන් පැවැත්වෙන මේ ජංගම සේවාවේදී ජනතාවගේ ගැටලු වලට අදාළ පළාත්වලදීම කඩිනමින් විසඳුම් ලබාදීමට අපේක්ෂා කරන බවත් අමාත්‍ය කෙහෙළිය රඹුක්වැල්ල මහතා ප්‍රකාශ කළේ ය.දිවයිනේ සෑම ප්‍රදේශයකම පාහේ සංවර්ධන ක්‍රියාවලිය වේගවත් කිරීමට මෙන්ම විවිධ සේවාවන් ඉටුකර ගැනීම වෙනුවෙන් ජනතාව පීඩාවට පත්වීම වැළැක්වීමත් මෙම කාර්යාවලියෙහි එක් අරමුණක් බවත් ඇමැතිවරයා කීය.අමාත්‍ය කෙහෙළිය රඹුක්වැල්ල මහතා මේ බව සඳහන් කළේ අමාත්‍ය මණ්ඩල තීරණ දැනුම් දීම සඳහා රජයේ ප්‍රවෘත්ති දෙපාර්තමේන්තුවේ ඊයේ (24) පැවැති මාධ්‍ය සාකච්ඡාවට සහභාගී වෙමිනි.